CELEX: 62007CJ0390
Language: da
Date: 2009-12-10
Title: Domstolens Dom (Tredje Afdeling) af 10. december  2009. # Europa-Kommissionen mod Det Forenede Kongerige Storbritannien og Nordirland. # Traktatbrud - miljø - direktiv 91/271/EØF - rensning af byspildevand - artikel 3, stk. 1 og 2, artikel 5, stk. 1-3 og 5, samt bilag I og II - manglende oprindelig kortlægning af følsomme områder - begrebet »eutrofiering« - kriterier - bevisbyrde - den relevante dato for undersøgelsen af beviserne - iværksættelse af opsamlingsforpligtelser - iværksættelse af en mere vidtgående rensning i de følsomme områder. # Sag C-390/07.

Domstolens dom (Tredje Afdeling) af 10. december 2009 – Kommissionen mod Det Forenede Kongerige
      (Sag C-390/07)
      »Traktatbrud – miljø – direktiv 91/271/EØF – rensning af byspildevand – artikel 3, stk. 1 og 2, artikel 5, stk. 1-3 og 5, samt bilag I og II – manglende oprindelig kortlægning af følsomme områder – begrebet »eutrofiering« – kriterier – bevisbyrde – den relevante dato for undersøgelsen af beviserne – iværksættelse af opsamlingsforpligtelser – iværksættelse af en mere vidtgående rensning i de følsomme områder«
      1.                     Miljø – rensning af byspildevand – direktiv 91/271 – kortlægning af områder, der er følsomme for eutrofiering – eutrofiering
            – begreb [Rådets direktiv 91/271, art. 2, nr. 11), og art. 5, stk. 1] (jf. præmis 26-29 og 33-38)
      2.                     Miljø – rensning af byspildevand – direktiv 91/271 – kortlægning af områder, der er følsomme for eutrofiering – medlemsstaternes
            forpligtelse til at indsamle de oplysninger, som er nødvendige for denne kortlægning (art. 10 EF, 211 EF og 226 EF; Rådets
            direktiv 91/271, art. 5, stk. 1, og bilag II) (jf. præmis 32, 39, 42-46 og 355)
      3.                     Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den
            begrundede udtalelse fastsatte frist [art. 226 EF; Rådets direktiv 91/271, art. 5 stk. 1, bilag II, litra a)] (jf. præmis
            50-63)
      4.                     Miljø – rensning af byspildevand – direktiv 91/271 – mere vidtgående rensning af byspildevand udledt fra byområder med en
            personækvivalent på over 10 000 (Rådets direktiv 91/271, art. 5, stk. 2, 3 og 5, samt bilag I, litra B) (jf. præmis 347 og
            357 samt domskonkl. 1)
      Angående
      
         
               Traktatbrud – artikel 3, stk. 1 og 2, artikel 5, stk. 1-3 og 5, samt bilag II til Rådets direktiv 91/271/EØF af 21. maj 1991
                  om rensning af byspildevand (EFT L 135, s. 40) – manglende kortlægning af visse områder, der skulle have været udpeget som
                  følsomme hvad angår eutrofiering, og manglende iværksættelse af en mere vidtgående rensning af byspildevand udledt fra byområder
                  med en personækvivalent på over 10 000 i områder, der er følsomme, eller som skulle have været kortlagt som følsomme.
               
            Konklusion
      
         
                  1)
               
               
                  
               
               
                  	Det Forenede Kongerige Storbritannien og Nordirland har tilsidesat sine forpligtelser i henhold til artikel 5, stk. 2, 3 og
                     5, i Rådets direktiv 91/271/EØF af 21. maj 1991 om rensning af byspildevand, idet det har undladt at underkaste byspildevand
                     udledt fra Craigavon (rensningsanlæggene Ballynacor og Bullay’s Hill) og fra Magherafelt en mere vidtgående rensning.
                  
               
            
         
                  2)
               
               
                  
               
               
                  	I øvrigt frifindes Det Forenede Kongerige Storbritannien og Nordirland.
               
            
         
                  3)
               
               
                  
               
               
                  	Europa-Kommissionen betaler Det Forenede Kongerige Storbritannien og Nordirlands omkostninger i forbindelse med sagen.
               
            
         
                  4)
               
               
                  
               
               
                  	Den Portugisiske Republik bærer sine egne omkostninger.